Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1359

4. Megjegyzés 4.1. A listákban szereplő szabályok a megkövetelt minimális mennyiségű megmunkálást vagy feldolgozást jelentik, és több megmunkálás vagy feldolgozás elvégzése szintén származó helyzet megszerzését eredményezi, viszont a kevesebb megmunkálás vagy feldolgozás elvégzése nem eredményezhet származó helyzetet. Következésképpen, ha egy szabály úgy szól, hogy az előállítás egy bizonyos szintjén nem-származó anyag felhasználható, akkor az előállítás korábbi szakaszában ilyen anyag felhasználása megengedett, de a gyártás későbbi szakaszában már nem. 4.2. Ha a lista egyik szabálya úgy szól, hogy egy terméket egynél több anyagból is elő lehet állítani, ez azt jelenti, hogy az anyagok bármelyike vagy több ilyen anyag is felhasználható. Ez nem jelenti azt, hogy mindegyiket fel kell használni. Például: A fonalakkal kapcsolatos szabály kimondja, hogy természetes szálak használhatók, és hogy más anyagok mellett vegyi anyagok is felhasználhatók. Mindez azonban nem jelenti azt, hogy mindkettőt fel is kell használni; lehet egyiket vagy másikat, vagy lehet mindkettőt is felhasználni. 4.3. Ha a lista egy szabálya meghatározza, hogy egy terméket egy bizonyos anyagból kell előállítani, a feltétel nyilvánvalóan nem tiltja más olyan anyagok felhasználását, amelyek belső természetüknél fogva nem tudják kielégíteni a szabályt.

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes